Z á p i s n i c a

zo zasadnutia obecného zastupiteľstva v Hontianskych Moravciach
dňa 19.7.2023
Program  zasadnutia:
1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Zrušenie ZŠ s MŠ Hontianske Moravce a školských zariadení v jej pôsobnosti.
6. Schválenie VZN č. 3/2023, ktorým sa zriaďuje Spojená škola, Kostolná 18, Hontianske Moravce.
7. Schválenie VZN č. 4/2023 o určení výšky príspevku na čiastočnú úhradu nákladov v škole a školských zariadeniach ktorých zriaďovateľom je Obec Hontianske Moravce.
8. Schválenie VZN č. 5/2023 o určení školských obvodov Spojenej školy, Kostolná 18, Hontianske Moravce v zriaďovateľskej pôsobnosti obce Hontianske Moravce.
9. Schválenie rozpočtového opatrenia č. 2/2023.
10. Schválenie predaja osobného automobilu.
11. Rôzne.
12. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Peťko, p. Halaj 

K bodu 3: Voľba návrhovej komisie

Návrhovú komisiu poslanci zvolili v zložení: p. Brunauer, p. Melicherčík 

K bodu 4: Určenie zapisovateľa. 

Za zapisovateľa starosta obce určil  Ing. Marcelu Púčekovú.




K bodu 5: Zrušenie ZŠ s MŠ Hontianske Moravce a školských zariadení v jej pôsobnosti.

Na základe kontroly Štátnej školskej inšpekcii a rozhodnutia Ministerstva školstva, vedy, výskumu a športu SR, ktorá bola vykonaná v Základnej škole s materskou školou Hontianske Moravce je podľa zákona potrebné zmeniť názov školy na Spojenú školu, Kostolná 18, Hontianske Moravce. Tento názov vyplýva z toho, že škola má niekoľko organizačných zložiek (Základná škola, materská škola, Základná umelecká škola, Školská jedáleň a Školský klub) a už v prípade, keď má škola 2 organizačné zložky musí mať názov Spojená škola.  Prvým krokom je zrušenie pôvodného názvu školy.  Samotnému schválenie nového názvu školy predchádza niekoľko kontrol a administratívnych úkonov. 
Poslanci obecného zastupiteľstva schválili zrušenie ZŠ s MŠ Hontianske Moravce a školských zariadení v jej pôsobnosti. 

K bodu 6: Schválenie VZN č. 3/2023, ktorým sa zriaďuje Spojená škola, Kostolná 18, Hontianske Moravce.
Na základe prechádzajúceho bodu je potrebné schváliť/zriadiť Spojenú školu, Kostolná 18, Hontianske Moravce.
K bodu 7: Schválenie VZN č. 4/2023 o určení výšky príspevku na čiastočnú úhradu nákladov v škole a školských zariadeniach ktorých zriaďovateľom je Obec Hontianske Moravce.

p. starosta informoval o tom, že z dôvodu neustále narastajúcich cien je potrebné aby školská jedáleň prešla zo schváleného stravného z 1. pásma do 3. pásma. V tomto období je strava preplácaná z dotácii, pani riaditeľka Jeloková povedala, že rodičia detí toto navýšenie nepocítia. 
K bodu 8: Schválenie VZN č. 5/2023 o určení školských obvodov Spojenej školy, Kostolná 18, Hontianske Moravce v zriaďovateľskej pôsobnosti obce Hontianske Moravce.

Týmto VZN sa nahrádza pôvodné VZN z roku 2006, ktoré bolo už niekoľko krát dopĺňané rôznymi dodatkami.  Do nášho školského obvodu patria : Hontianske Moravce, Hontianske Trsťany, Lišov, Sudince, Súdovce, Terany - iba špeciálne triedy, Hon. Tesáre - iba špeciálne triedy, Dudince - špeciálne triedy, v ročníkoch 1.- 9. ročník a triedach materskej školy.
K bodu 9 : Schválenie rozpočtového opatrenia č. 2/2023.

Rozpočtové opatrenie je z dôvodu nákladov na projektovú dokumentáciu na projekt rekonštrukcia obecného úradu.  Projektová dokumentácia bude uhradená z úveru z Prima banky a následne potom refundovaná. Nakoľko sa jedná o kapitálové výdavky, rozpočtové opatrenie musí byť schválené vždy k 30. augustu príslušného roka. 
K bodu 10: Schválenie predaja osobného automobilu.

Starosta obce informoval o tom, že obec bude odpredávať obecné auto NISSAN Note, ktoré používali sociálne pracovníčky. Auto je v účtovníctve už odpísané, má najazdených 211 000 km, je to ročník 2006. Na inzerátoch sa takéto autá predávajú v rozmedzí od 1100 € - 2 500 €. Auto sa bude predávať priamym predajom podľa §9 zákona 
138/1991 Zb. ako hnuteľná vec s nízkou hodnotou. Na aute je platná technická a emisná kontrola na ďalšie dva roky. Poslanci obecného zastupiteľstva schválili minimálnu cenu za odpredaj 1500 €.  Starosta obce pri tejto príležitosti oznámil poslancom, že už je vykonávaná kontrola verejného obstarávania na nové osobné auto SEAT Ateca. Pri kontrole sa nenašli žiadne porušenia zákona. Po oficiálnom ukončení kontroly už budeme môcť požiadať o platbu. 
K bodu 11: Rôzne  
· Starosta obce poďakoval všetkým prítomným za pomoc pri organizovaní Behu zdravia. Podľa ohlasov od občanov malo toto podujatie úspech a páčilo sa. 
· Starosta obce informoval, že do dvoch týždňov budú hotové projekty na ČOV, žiadosť na rekonštrukciu obecného úradu do konca augusta 
· Starosta obce informoval, že syntetická ľadová plocha nebude lebo na Ministerstve investícií, regionálneho rozvoja a informatizácie SR sa rozhodli, že takéto projekty podporovať nebudú. 
· Pani riaditeľka sa opýtala, či na multifunkčnom ihrisku pri bytovkách nie je basketbalový kôš, lebo deti sa chodia hrávať basketbal na ihrisko pod školou a nakoľko sa zatvára brána tak ju preskakujú a ničia oplotenie- starosta obce odpovedal, že umiestnime dva koše na ihrisko pri bytovkách. 
· Poslanec Halaj- opakovane sa mu sťažujú obyvatelia bytoviek na zápach z BIOPLYNOVEJ stanice, starosta obce si predvolá konateľa spoločnosti a bude sa dožadovať odpovede čo do bioplynky vozia, že to tak veľmi zapácha a taktiež si vyžiada všetky potrebné dokument z okresného úradu. 
· Poslanec Jankov sa informoval ako sa vyvíja situácia okolo plánovanej spaľovne v blízkosti našej obce. Starosta obce-momentálne sa posudzujú vplyvy na životné prostredie, čo niekedy trvá aj rok. 
· Poslanec Brunauer – je potrebné vyriešiť parkovanie pri bytovkách, hlavne pri bytovke 114, kde vznikajú problémy pri výjazde hasičskej techniky – bolo by vhodné umiestniť tabuľu – pozor výjazd hasičskej techniky, problém s parkovaním je aj pri ďalších bytových domoch, plánuje sa vybudovať parkovacie miesta, lenže obyvatelia bytoviek s tým musia súhlasiť, poslanec Halaj – bolo by treba vyriešiť aj parkovanie pri zdravotnom stredisku, bolo by vhodné vybudovať jednosmerku, nakoľko ráno keď rodičia vozia deti do školy vzniká niekoľko kolíznych situácii
· Pani riaditeľka Jeloková – potrebuje pomôcť pri úpravách na detskom ihrisku pri materskej škole – vyrovnať zeminu, navoziť kameň, aby sa nemuselo až toľko kosiť, taktiež poprosila obec o pomoc pri odstraňovaní nedostatkov - elektrina na ktoré upozornila kontrola 
· Pán starosta všetkých prítomných pozval na nultý ročník stolnotenisového turnaja, ktorý sa bude konať 22.7.2023, ktorý organizuje Milan Cibuľa v školskej telocvični.



K bodu 12: Záver

Na záver rokovania starosta obce poďakoval prítomným poslancom, hlavnej kontrolórke, riaditeľke školy a prítomným za účasť a ukončil zasadnutie obecného zastupiteľstva.

V Hontianskych Moravciach 20.7.2023


Zapísal: Marcela Púčeková 


Overovatelia zápisnice:


............................................						
Rastislav Halaj 


............................................						............................................
Jozef Peťko	  								Dalibor Tesársky 
										 starosta obce

